Litaniae sanctissimi nominis Domini nostri Iesu Christi
Kýrie, eléison.
Kýrie, eléison.
Christe, eléison.
Christe, eléison.
Kýrie, eléison.
Kýrie, eléison.

Iésu, audi nos.
Iésu, audi nos.
Iésu, exáudi nos.
Iésu, exáudi nos.

Pater de cáelis, Deus,
miserére nobis.
Fili, redémptor mundi, Deus,
miserére nobis.
Spíritus Sancte, Deus,
miserére nobis.
Sancta Trínitas, unus Deus,
miserére nobis.

Iésu, fili Dei vivi,
miserére nobis.
Iésu, splendor Patris,
miserére nobis.
Iésu, candor lucis aetérnae,
miserére nobis.
Iésu, rex glóriae,
miserére nobis.
Iésu, sol iustítiae,
miserére nobis.
Iésu, fili Maríae Vírginis,
miserére nobis.
Iésu amábilis,
miserére nobis.
Iésu admirábilis,
miserére nobis.
Iésu, Deus fortis,
miserére nobis.
Iésu, pater futúri sáeculi,
miserére nobis.
Iésu, magni consílii ángele,
miserére nobis.
Iésu potentíssime,
miserére nobis.
Iésu patientíssime,
miserére nobis.
Iésu oboedientíssime,
miserére nobis.
Iésu, mitis et húmilis corde,
miserére nobis.
Iésu, amátor castitátis,
miserére nobis.
Iésu, amátor noster,
miserére nobis.
Iésu, Deus pacis,
miserére nobis.
Iésu, áuctor vítae,
miserére nobis.
Iésu, exémplar virtútum,
miserére nobis.
Iésu, zelátor animárum,
miserére nobis.
Iésu, Deus noster,
miserére nobis.
Iésu, refúgium nostrum,
miserére nobis.
Iésu, pater páuperum,
miserére nobis.
Iésu, thesáure fidélium,
miserére nobis.
Iésu, bone pastor,
miserére nobis.
Iésu, lux vera,
miserére nobis.
Iésu, sapiéntia aetérna,
miserére nobis.
Iésu, bónitas infiníta,
miserére nobis.
Iésu, via et vita nostra,
miserére nobis.
Iésu, gáudium angelórum,
miserére nobis.
Iésu, rex patriarchárum,
miserére nobis.
Iésu, magíster apostolórum,
miserére nobis.
Iésu, doctor evangelistárum,
miserére nobis.
Iésu, fortitúdo mártyrum,
miserére nobis.
Iésu, lumen confessórum,
miserére nobis.
Iésu, púritas vírginum,
miserére nobis.
Iésu, coróna sanctórum ómnium,
miserére nobis.

Propítius esto,
parce nobis, Iésu.
Propítius esto,
exáudi nos, Iésu.

Ab omni malo
líbera nos, Iésu.
Ab omni peccáto
líbera nos, Iésu.
Ab ira tua
líbera nos, Iésu.
Ab insídiis diáboli
líbera nos, Iésu.
A spíritu fornicátionis
líbera nos, Iésu.
A morte perpétua
líbera nos, Iésu.
A negléctu inspiratiónum tuárum
líbera nos, Iésu.

Per mystérium sánctae incarnátionis túae
líbera nos, Iésu.
Per nativitátem tuam
líbera nos, Iésu.
Per infántiam tuam
líbera nos, Iésu.
Per diviníssimam vitam tuam
líbera nos, Iésu.
Per labóres tuos
líbera nos, Iésu.
Per agóniam et passiónem tuam
líbera nos, Iésu.
Per crucem et derelictiónem tuam
líbera nos, Iésu.
Per languóres tuos
líbera nos, Iésu.
Per mortem et sepultúram tuam
líbera nos, Iésu.
Per resurrectiónem tuam
líbera nos, Iésu.
Per ascensiónem tuam
líbera nos, Iésu.
Per sanctíssimae eucharístiae institutiónem tuam
líbera nos, Iésu.
Per gáudia tua
líbera nos, Iésu.
Per glóriam tuam
líbera nos, Iésu.

Agnus Dei, qui tollis peccáta mundi,
parce nobis, Iésu.
Agnus Dei, qui tollis peccáta mundi,
exáudi nos, Iésu.
Agnus Dei, qui tollis peccáta mundi,
miserére nobis, Iésu.

Iésu, audi nos.
Iésu, audi nos.
Iésu, exáudi nos.
Iésu, exáudi nos.

Orémus.
Dómine Iésu Christe, qui dixísti: "Pétite, et accipiétis; quáerite, et inveniétis; pulsáte, et aperiétur vobis", quáesumus, da nobis peténtibus diviníssimi tui amóris afféctum, ut te toto corde, ore et ópere diligámus, et a tua nunquam láude cessémus.
Sancti nóminis tui, Dómine, timórem páriter et amórem fac nos habére perpétuum: quia nunquam tua gubernatióne destítuis quos in soliditáte túae dilectiónis instítuis.
Qui vivis et regnas in sáecula saeculórum.
Amen.